timothydillan/balinese-cpt-corpus huggingface dataset:
Tari Ranup Lampuan inggih punika silih tunggil sasolahan tradisional sané wit saking wawidangan Acéh. Ssolahan puniki rumasuk sasolahan panyambrama sané ketah kasolahang olih para istri antuk misuguhang basé pinaka tanda terima masyarakat. Tari Ranup Lampuan pinaka silih tunggil sasolahan tradisional sané kaloktah ring Acéh, miwah ketah kasolahang rikala nyambrama tamiu terhormat utawi acara panyambrama adat tiosan.

Lelintihan
Tari Ranup Lampuan kapertama karipta duk warsa 1959 olih silih tunggil seniman sane kaloktah saking Acéh mapeséngan Yusrizal. Wastan Tari Ranup Lampuan puniki kambil saking kruna "Ranup" miwah "Lampuan". Kruna Ranup ring basa Acéh maartos 'basé', miwah puan inggih punika genah utawi wadah basé khas Acéh. Kocap, sasolahan puniki kaangkat saking kebiasaan adat krama Acéh rikala nyanggra tamiu terhomat antuk misuguhang basé pinaka tanda terima.

Manut sumber sejarah sané wéntén, Tari Ranup Lampuan sampun ngamolihang makudang-kudang pauahan kantos mangkin. Sasolahan puniki pangawitnyané kasolahang olih makudang-kudang pragina istri sané kairing antuk musik orkéstra utawi band. Ring warsa 1959 Tari Ranup Lampuan kamodifikasi antuk ngwewehin 3 pragina lanang, sané kalih pinaka pengawal nganggén pedang miwah asiki makta vandel.

Sakéwanten ring warsa 1966 sasolahan puniki kauah malih ka wentuk sane dumun. Puniki mangda manut ring paweweh saking para panglingsir adat, inggih punika wantah pragina istri sané masolah. Tiosan punika taler wénten pauahan durasi duaning karasayang dahat panjang, dadosnyané sasolahan puniki ngamolihang pemadatan.

Pengembangan Tari Ranup Lampuan puniki durung puput, ring warsa 1972 sasolahan puniki ngamolihang pauahan malih ring musik pangiringnyané. Dumun sasolahan puniki nganggén musik orkéstra utawi band, sakéwanten sampun kagentosin antuk alat musik trasidisional minakadi serune kale, gendrang, miwah rampa'i mangda madué kesan tradisional. Sasampuné ngamolihang akéh pauahan punika, raris manados wentuknyané sané mangkin.

Kawigunan
Tari Ranup Lampuan ketahnyané kasolahang olih para pragina istri. Akéhnyané pragina punika ketah 5-7 pragina. Ring sasolahannyané, para pragina nganggén busana tradisional sané becik taler makta puan miwah basé sané jagi kasuguhang majeng para tamiu. Kairing antuk musik tradisional, para pragina masolah ring ajeng para tamiu miwah pamiarsa.

Gerakan sajeroning Tari Ranup Lampuan puniki akéhan madaging gerakan sané lemah lembut pinaka lambang kesopanan miwah ketulusan para pragina. Yéning kacingak, saluir gerakan ring sasolahan puniki madué makna khusus. Gerakan-gerakan punika minakadi gerakan salam sembah, ngalap basé, ngwangsuh basé, menyapukan kapur, ngaturang gambir miwah buah, taler sané kaping untat inggih punika misuguhang basé majeng para tamiu.

Pustaka
Panganggé utawi busana payas agung pinaka silih tunggil busana adat Bali sané kanggén rikala wénten upacara agama, minakadi sajeroning upacara menék kelih, mapandes, saha rikala margiang pula-pali pinaka grhasta asrama. Soang-soang wewidangan kabupatén/kota ring Bali maderbé pakem payas agung sané matiosan, upami wénten payas agung pakem Badung, Karangasem, Klungkung, Buléléng, miwah sané tiosan. Nguni payasan agung puniki wantah kanggén olih krama kerajaan rikala ngrauhin makudang parikrama adat sané kamargiang ring Bali. Sakéwanten, ring aab jagaté mangkin, busana payas agung puniki prasida kanggén majeng makasami linggih kramané, tegesipun nénten ngabinayang linggih parajanané ring Bali.

Pakem Payas Agung Istri
Payas agung sané istri duurné marupa angkin prada kategepin antuk ambed sané kakilitan ka pala. Kamben sané istri biasané nganggén kamben songkét khas Bali sané luih ngulangunin. Kamben songkét punika mangdané ngilidin matan batis. Ring kanta sané istri madaging badong emas. Payasan rambut sané istri kangkenin masanggul Bali kawewehin antuk gelungan emas. Wangun pepayasan agung ring prarai sank istri etahnyané nganggén srinata ring lelata sané pinaka lambang kedewasaan, ring tengahing lelata ketah madaging gecek barak sané pinaka cihna karahajengan miwah karahayuan, saha ring rambutnyané madaging saluir sekar.

Payas agung nganggén sekar cempaka miwah sandat pinaka lambang Tri Murti. Sekar cempaka kuning manados lambang Déwa Brahma, sekar cempaka petak nyinahang Déwa Siwa, miwah sekar sandat sané nyinahang Déwa Wisnu. Sekar-sekar sané nyinahang simbol Tri Mukti punika kagenahang ring prabu pinaka linggih Ida Sang Hyang Widhi Wasa sané pinih luhur manut kapercayan Agama Hindu. Payas Agung istri taler kategepin antuk gelang kana miwah papayasan tiosan sané wit saking emas.

Pakem Payas Agung Lanang
Payas agung sané lanang nganggén kamben, kampuh, miwah umpal, miwah kancut prada emas, saha payasan ring prabu marupa déstar sané wit saking kain khas Bali kawewehin antuk bunga pucuk bang asiki. Payasan prarai sané lanang pateh sareng istri, sakéwanten nénten madaging srinata. Payas agung sané lanang taler kategepin antuk keris sané madaging soca sané ngwewehin kaluihan payasan agung.

Pustaka

Payas Agung
Payas Agung
Pura Jagatnatha Kerti Bhuana, Pura Way Lunik, utawi Pura Kerti Bhuana silih sinunggil pura sané magenah ring wawidangan Kalurahan Way Lunik, Kecamatan Panjang, Bandar Lampung, tepat ipun ring Margi Bypass Soekarno-Hatta.

Pustaka

Kerthi Bhuana
Kerthi Bhuana
Pura Bhuana Shanti Labuhan Dalam utawi kasengguh Pura Bhuana Shanti silih sinunggil pura sané magenah ring wawidangan Kalurahan Labuhan Dalam, Kecamatan Tanjung Senang, Bandar Lampung, tepat ipun ring Margi Melati.

Pustaka

Bhuana Shanti
Bhuana Shanti
Ulos inggih punika kain tradisional saking Batak, Sumatra Kalér, Indonésia. Makudang soroh ulos madué artos seremonial sané mabinayan. Ulos ketah kaanggén kasampirang ring bahu, ring upacara pawiwahan kaanggén antuk ngiket sang sané mawiwaha. Ulos sacara tradisional katenun nganggén tangan, ring pakaryan ulos punika ketah dados tetamian kulawarga, tur kaanggén ring acara-acara kautama, minakadi pitra yadnya, pawiwahan miwah upacara liyanan.

Krana pagentosan masa miwah modernisasi sampun ngaranayang akéh soroh motif ulos nénten kasenengin malih.

Lelintihan
Dados silih tunggil wagian pradaban kuna, sawatara 4000 warsa sané lintang, doh sadurung wangsa Éropané nguningin tékstil, ulos sampun dados wagian saking krama Batak. Maplarapan antuk kawéntenan tiga wit keangetan antuk manusa; Surya, Api miwah Ulos. Ipun dados wit kaangetan krana Ulos nyandingin kauripan ring pagunungan sané dingin. Indik palemahan punika sunaré nénten ja jangkep ngicain kaangetan kautama ritatkala wengi.

Nyansan suwé Ulos dados pahan krama Batak, dados pinaka cihna wénten upacara-upacara ageng, status sosial, miwah rasa asah asih asuh. Warna-warna dasar utama ipun sekadi warna tridatu selem, bang, petak.

Produksi

Nenun kain ulos punika dados sesana para pradana. Krama irika percuya pinaka prosés nenun sanget kekait antuk pradana ring ngemong kulawarga, rare, miwah krama, ntuk ngasilang asiki kain ulos, ketah nelasang galah ngasasih.

Kain ulos ketah nganggén benang kapas miwah kawarnain antuk lakaran ipun ring aab purwa nganggén pawarna entik-entikan. Warna pelung kaambil saking taru tangi, warna bang saking taru secang miwah tibah, warna kuning maasal saking kunyit, sapunik ireng kaasilang saking nyampuh tibah sareng indigo, taler ijo saking campuhan indigo dan kunyit. Palabuan (Paso) kaanggén antuk nyimpén toya pawarna, lakaran liyanan prsida saking kulit taru, padang, akah, endut miwah don-donan.

Prosesné sané ten gelis tur unik ngardi kain ulos madué cecirén. Produksi kain ulos tradisional prasida kacunduk ring tigang désa punika Tongging, Paropo, miwah Silalahi ring pasisi kain Danu Toba. Sané mangkin pangardian ulos nyansan modérn, punika nganggén ATBM (piranti tenun ten mesin). Benang sané kaanggén nénten ja kakaryanin ngaraga, sapunika nganggén benang dadi. Tiosan punika, akéh para panenun langkung nyumpu nganggén pawarna sintétis antuk ngaryanin kain ulos antuk aji sané mudahan.

Pustaka
Papéda inggih punika ajengan malakar saking tepung sagu utawi sekadi bubuh sagu, sakéwanten nénten legit sekadi bubuh sagu ring pahan kawan Indonésia, ring pahan kangin bubuh sagu puniki dados pagentos saking sega, prasida kacunduk ring Sulawesi, Kapuloan Maluku, miwah Nusa Papua.

Ajengan puniki kauningin sampun kacunduk saking aab purba utawi pralelintihan, kabuktiang saking gerabah miwah piranti anggén nyerut sagu sané kacunduk ring nampek Danu Sentani.

Pikobet
Lakaran papéda saking sagu sané mangkin nyansan méweh kacunduk, santukan akéh para wargi nganggén piranti modérn antuk manén sagu, nénten memargi sinarengan sareng entikan sané katandur utawi sané mentik. Sapunika ngaranayang nyansan suwé saguné pacang méweh kacunduk.

Mangkin nyansan akedik sané ngajeng papéda krana para yowanané sampun kaicén sega, taler wénten pebaosan sané iwang indik papéda, kanikayang ajengan puniki becik santukan bébas saking gluten.

Pustaka
Tari Kiamat inggih punika sesolahan saking propinsi Lampung, sané karipta daweg 1938 ring Karatuan Darah Putih, kasolahang olih lima pragina ring acara panyineb ritatkala wénten upacara pawiwahan, agem miwah panganggé antuk papat pragina punika pateh, wantah asiki sané dados ratu kémanten nganggé talam antuk kanggén lapisan cokor perlambang pinaka pragina punika dados wakil saking warih sang ratu.

Santukan wantah kasolahang rikala upacara pawiwahan ring kalangan Karatuan Darah Putih, Tari Kiamat wawu kasolahang ring puri nyabran pinih suwé tigang dasa warsa.

Ring pusat karatuan sané magenah ring Désa Kuripan, Kecamatan Penengahan, Kabupatén Lampung Selatan. Yening jagi nyingakin sesolahan punika prasida kacunduk ritatkala kamargiang acara Lampung Fair, sinarengan sesolahan saking Lampung liyanan.

Lelintihan
Tari Kiamat punika kanikayang sampun karipta saking warsa 1938. Tari Kiamat sané sampun polih kacatat kamargiang ritatkala:

Pawiwahan saking Muhammad Yakub Gelar Dalom Kesuma Ratu Gusti Raden Inten III ring warsa 1938
Pawiwahan Muhammad Hasan Basri Gelar Khatu Batin Raden Inten IV ring warsa 1968
Pawiwahan saking Erwin Syahrial S.Sos Gelar Dalom Kesuma Ratu Raden Inten IV ring warsa 1998

Santukan sesolahan sané nganggén kepet ageng puniki madué cecirén sané unik tur madué rasa aji kamanusaan, ring warsa 2018 sesolahan puniki kaaptiang dados Tetamian Budaya Tenbenda saking propinsi Lampung sané maregister 201800662.

Pustaka
Seo Ji-hye (; ) inggih punika aktris saking Korea Selatan. Dane mawit kauningin antuk peran dane ring film horor,Voice, Ji-hye nglantur mraginain makudang-kudang drama minakadi Shin Don (2005), Over the Rainbow (2006), I Love You <3 (2008), Chunja's Happy Events (2008), 49 Days (2011), The Moon and Stars for You (2012), Punch (2014), Don't Dare to Dream (2016), miwah Surgeons (2018).

Filmografi

Seri televisi

Film

Video Musik

Penghargaan miwah Nominasi

Referensi

Pranala luar

Situs web resmi
Go Ara (; ) inggih punika aktris tur model saking Korea Selatan. Dane kasub saantukan akeh dados pragina ring makudang-kudang drama utawi seri televisi, minakadi Sharp (2003), Reply 1994 (2013), You're All Surrounded (2014), Hwarang: The Poet Warrior Youth (2016–17), Black (2017), miwah Ms. Hammurabi (2018).

Filmografi

Film

Seri televisi

Penampilan Musik video

Diskografi

Duta perwakilan

Penghargaan miwah nominasi

Referensi
Soto Banjar inggih punika soto khas wong Banjar, Kalimantan Kelod antuk lakaran utama ayam taler basa-basa sekadi kayu manis, pala, miwah cengkéh. Wénten taler paratengan kuah soto Banjar prasida kacampuhin antuk akedik susu sané ngaranayang warna kuahnya dados nénten ening sekadi ketahné sakéwanten dados puék. Soto puniki madaging ayam sané sampun masisit, antuk wewehan perkedel, getepan wortel, tipat, kentang miwah taluh malablab.

Sekadi ketahné soto ayam, basa soto Banjar madaging kesuna, bawang miwah mica, sakéwanten nénten madaging kunyit. Bumbu katumis lantas kadangin akedik lengis goreng utawi lengis samin, katumis ngantos ambuné miik, wusan punika kadagingin kuah kaldu ayam. Basa-basa punika pacang kaangkat mangda nénten sareng ring mangkok rikala kaajeng.

Lelintihan
Sekadi ketah kauningin ajengan soto rauh ring Indonésia kabakta olih wong Cina. Olih ipun wénten akéh soroh parinama soto. Wénten ngaparinamain jao to, shao du, miwah zhu du. Katiga parinama punika sayuktiné madué paindikan sané pateh, punika nganggé jéroan dados dasar lakaran ajengan punika, sané marupa ajengan makuah saking ngeratengin jéroan sareng basa-basa khas Cina. Pangrauhné krama Cina ring gumi Banjar, ngaranayang kuliner punika ngawit kaloktah ring krama Banjar.
Tiosan krama China, wénten taler bangsa dura negara liyanan sané rauh tur nyeneng ring gumi Banjar, minakadi Belanda, Arab, miwah India.

Kanikayang olih Mursalin sekaa bangsa dura negara puniki makéhan nyeneng ring wawidangan maparinama Tatas. Saking irika pacampuhan makudang budaya ngawitin kauripan ring Gumi Banjar, silih tungggil ipun ajengan soto. Pacundukan makudang budaya punika taler ngaranayang wénten campuhan lakaran sané kaanggén ring krama Banjar. Ajengan sup sané kabakta bangsa Belanda makta pingaruh marupa kuah kaldu soto sané ening, madaging selédri, getepan wortel, kentang, miwah kawewehin perkedel. Budaya India, makta pingaruh ajengan mabasa sané kentel sekadi kari, ring soto kacunduk campuhan punika ketah sekadi kadagingin susu ékaforasi. Bangsa Arab ngapingaruhin wewehan basa-basa sekadi, cengkéh, adas, miwah kayu manis. Campuhan ragam budaya punika salanturné macunduk sareng budaya Banjar sané ngawewehin cita rasa lemak saking kaldu miwah susu, taler cita rasa legit akedik sané maasal saking kayu manis.

Pustaka

Pranala jaba

Resep Soto Banjar Tabloid Nova

Budaya Banjar
Ajengan Kalimantan Kelod
Mesuryak pinaka silih tunggil tradisi sané kamargiang olih krama Bali ring Dusun Bongan Gedé, Kabupatén Tabanan. Tradisi Masuryak puniki kamargiang nyabran rahinan Kuningan, ketah kalaksanayang ring jam sia semeng kantos jam roras tengai. Tradisi punika kamargiang olih kramané antuk maseksek-seksekan majarah jinah sinambi masuryak.

Sadurung ngawitin tradisi masuryak punika, kramané sami nglaksanayang pamuspan ring pura kahyangan tiga, wusan punika kramané sami nyiagayang saluir banten upakara, raris margiang tradisi masuryak.

Masuryak pinaka cihna bhakti majeng para lelangit sané sampun nyujur sunia loka. Masuryak puniki matetujon ngicen bekel marupa banten pangadegan utawi sasajen ring ajeng lebuh pakarangan. Banten punika madaging baas, taluh, miwah pis bolong. Tradisi masuryak puniki pinaka cihna karahayuan. Tradisi masuryak sampun katami saking nguni rauh mangkin olih krama ring Desa Bongan, punika mawinan nénten kauningin saking pidan tradisi puniki kalaksanayang. Krama ring Desa Bongan setata nglaksanayang tradisi puniki kadasarin antuk manah suci nirmala, pinaka cihna ngaturang rasa angayubagia majeng saluir sané sampun kapaica olih Ida Hyang Widhi Wasa miwah leluhur ring kauripan puniki. Sajeroning nglaksanayang tradisi masuryak akéh kramané sané maseksek saha saling singguk, nanging kahanan punika nénten nyurudang kayun kramané masuryak saling pakenyemin nyinahang rasa seneng subagia.

Pula-pali Tradisi Masuryak
Sajeroning nglaksanayang tradisi masuryak, wénten makudang pula-pali utawi dudonan acara sané patut kamargiang olih kramané, inggih punika:

Ngamargiang pamuspan ring merajan miwah pura kahyangan tiga sané kaénter olih sang maraga suci inggihan pamangku utawi panglingsir ring désa punika.
Nyiagayang banten miwah piranti marupa jinah, inggihan jinah logam miwah kertas. Jinah punika katurang sasidan-sidan kulawarga sané margiang tradisi punika.
Tradisi masuryak, antuk ngentungang jinah, raris kajarah antuk kramané irika sinambi saling pakedék pakenyu nyinahang rasa bagia. Jinah punika pinaka cihna bekel sané katurang olih kulawargané sami majeng para lelangit sané sampun nyujur sunia loka.

Dudonan masuryak punika madue kalih teges. Sané kapertama, banten pangadegan sané katurang saha pamuspan sané kamargiang olih kramané pinaka cihna bhakti ring niskala. Kaping kalih, ngentungang jinah ka luhur saha kajarah olih krama sinambik masuryak pinaka cihna bhakti sekala, mungguing makasami yadnya sané katurang pacang ngwetuang karahajengan saha karahayuan ring kauripan.

Pustaka

Kabupatén Tabanan
Debus inggih punika silih sinunggil kesenian sane kasor saking Provinsi Banten. Debus ngawit saking pertama medal kaanggen antuk sarana ngwedarang ajahan Agama Islam, ring panglimbakannyane Debus kaanggen sarana nangiang semangat para pejuang ngelawan penjajah Welanda (sedek jaman Raja Sultan Ageng Tirtayasa) mawit mangkin kaanggen ilen-ilen. Wenten kasenian sane mesib kasenian Debus sane kapercaya dados kasal kasenian Debus, inggih punika kasenian Al’ Madad. Pamilet sane seneng kasenian Al’Madad nenten saakeh kasenian Debus.

Pakebat ring Panglimbakannyane
Debus ring tepengan sekadi mangkin katuju dados silih sinunggil kasenian sane ngambarang siteng-sitengan bayu rikala ngebug raga olih para pemain, tiyosan punika kasenian debus puniki nganggen piranti sakadi tiuk, samurai utawi besi tanying tiyosan. Kasenian debus naening vakum utami kosong tur kakawitin malih ring tahun 1960-an. Kasenian debus, kakawitin malih olih paguron utawi sanggar silat. Nenten je sami pesilat nika mresidayang ngagemin debus, nanging yening sampun ngagemin debus sampun pastika nika pesilat.

Wenten tigang soroh paguron sane kaloktah ring wilayah Banten sajeroning Silat Cimandre,Silat Bandrong, tur maning Silat Terumbu. Soang-soang padepokan utawi paguron madue ciri khas tur kagambel olih siki guru sane kawastanin Syeh. Syeh puniki ngambel 20 (duang dasa) diri pacentokan debus sampun kasarengin olih sane atraksi lan penabuh nayaga.

Busana Debus
Yening jagi nampilang kasenian debus, kaperluang sarana busana pemain, sarana kasenian tur sarana atraksi pacentokan debus. Busana debus sane kaanggen wenten tigang soroh inggih punika lomar (panegul ring duur), kwaca kampret, celana pangsi. Wenten tigang soroh kasenian, sane nganggen kwaca utawi pengangge tiosan minakadi ciri tema kasenian sane kabaktayang minakadi wenten kasenian kendang penca nganggen terompet, gong, kendang kemprang, kendang gedur lan kulanter. Kasenian tiosan wenten kasenian patingtung sane nganggen gamelan rebana, kecrek tur besi.

Sarana Atraksi Debus
Sarana atraksi debus sane kaanggen minutin tema utawi jenis atraksi sane jagi kabaktayang. Akeh wenten atraksi debus kirang langkung petang dasa soroh sane kaloktah ring Banten. Atraksi sane biase kabaktayang inggih punika mejalan duur api, ngedig kayu anggen duwur (kepala), nusuk kapehan nganggen jaum, ngenjekin aasan kaca, nyiam raga nganggen air keras, nusuk waduk nganggen jaum utawi paku utawi golok, melutin kulit nyuh nganggen gigi.

Pustaka
Taman Nasional Phu Toei (อุทยานแห่งชาติพุเตย) inggih punika silih sinunggil taman nasional, antuk jimbar 198,422 rai ~ ring Distrik Dan Chang saking Propinsi Suphan Buri, Thailand. Punika dados taman nasional sané kaping 86 saking 30 Séptémber 1998.

Pustaka

Taman Nasional ring Thailand
Taman Nasional Sai Thong () inggih punika silih tunggil taman nasional ring Propinsi Chaiyaphum, Thailand. Punika taman gunung sané madaging grobogan, genah cingakan pamandangan, miwah tegal bunga ngamasan.

Pustaka

Pranala jaba
Sai Thong National Park

Taman Nasional ring Thailand
Sasolahan Tari Baris Manggala Yudha inggih punika silih tunggil sasolahan tari baris ring Bali. Yaning selehang saking wit kruna "Yudha" sane mateges perang majanten sampun tarian utawi sasolahan puniki nyihnayang indik kawentenan yudhane utawi perang sane sampun ilu. Tari Baris puniki nenten mungguh ring Daftar Spies and Goris riantukan pakibeh Tari Baris puniki ngalimbak duk warsa 1980-an. Indik gambelan sane kaanggen rikaning tari Baris masolah inggih punika gong kebyar

Sasolahan baris puniki sida kamargiang antuk petang diri utawi lebihan, mapanganggen antuk busana Baris lengkap. Lantas wenten patakon, duk warsa kuda awal mula munculnyaTari Baris punika? Pataken punika sida kacawis, Tari Baris nglimbak kalaning Kerajaan Majapahit sida ngalahang Bali duke punika. Cawis punika ngarujuk saking dokumen sane marupa data prasasti zaman Bali Kuna (sane kamanah iriki duk Majaphit utawi zaman dinasti Warmadewa ring Bali.

Pustaka
Umah Baloy inggih punika Umah tradisional sane wenten ring Pulo Kalimantan Utara. Umah Baloy puniki pinaka cihna saking kebudayaan seni arsitektur dari masyarakat Suku Tidung, Kalimantan Utara. Sekadi suku sane lianan, Suku Tidung taler madue Umah Adat inggih punika Umah Baloy. Yadiastun umah adat puniki kari nganggen tiang sane tegeh ring sor, wentuk wangun umah tradisional puniki modern

Karakteristik
Umah Adat puniki madasar antuk kayu ulin. Umah Adat puniki kawangun marep kaja, duaning pintu utamannyane marep kalod.
Ring tengahing Umah Baloy wenten petang baga ruang sane lumrah kabaos ambir luire:
Ambir Kiwa (Alad Kait), inggih punika genah sane kaanggen nerima krama sane matetujon maosang indik pikobet adat.
Ambir Tengah (Lamin Bantong),inggih punika kaanggen rikalanijng sidang perkara adat
Ambir Kanan (Ulad Kemagot), inggih punika genah sane kaangge sampun wenten baos damai utawi pikobete sampun puput
Lamin Dalom, inggih punika singgasana Kepala Adat Besar Dayak Tidung.
Ring ungkur Umah adat Baloy puniki, wenten wangunan sane kakaryanin ring tengah kolam sane lumrah kawastanin Lubung Kilong . Wangunan puniki kaanggen genah rikalaning jagi nyolahang kesenian Suku Tidong, sekadi igelan Jepen.

Ring ungkur Lubung Kilong puniki, wenten malih wangunan ageng sane kawastanin Lumbung Intamu, inggih punika genah krama adat sane pinih ageng, sekadi pentabalan utawi pelantikan pemangku adat tur upacara musyawarah adat ring Kalimantan.

Pustaka
Lenong inggih punika kesenian teater tradisional utawi sandiwara krama Betawi sane kabaktayang nganggen dialek Betawi sane wit saking Jakarta, Indonesia. Kesenian tradisional puniki kairingin musik gambang kromong antuk alat musik minakadi gambang, kromong, gong, kendang, kempur, suling, miwah kecrek, taler alat musik Tionghoa minakadi tehyan, kongahyan, miwah sukong. Basa sane kanggen sajeroning Lenong inggih punika basa Melayu utawi mangkin sampun nganggen basa Indonesia dialek Betawi.

Soroh Lenong
Wenten kalih soroh lenong inggih punika lenong denes miwah lenong preman. Sajeroning lenong denes wit saking kruna denes ring dialek Betawi maartos 'dinas' utawi 'resmi', aktos miwah aktrisnyane nganggen busana formal miwah ceritannyane nganggen genah keraton utawi wawidangan kaum bangsawan, sakeanten ring lenong preman nganggen busana nganutin sutradara miwah ketahnyane nyritayang indik kahuripan sarahina. Tiosan punika, makakalih soroh lenong puniki mabinayan ring basa sane kanggen, Lenong Denes ketah nganggen basa sane alus utawi basa Melayu tinggi, sakewanten lenon preman nganggen basa babaosan sarahina.

Carita sane kalakonang sajeroning lenong preman minakadi carita rakyat sane sengsara antuk pajak miwah wenten pendekar sane prabela ring karama miwah nglawan tuan tanah sane jaat punika. Imba lenong denes inggih punika kisah-kisah 1001 malam.

Ring panglimbaknyane, lenong preman lebih kaloktah miwah nglimbak saking lenong denes.

Pustaka
Koto Panjang Dalam (aksara Bali: ᬅᬫ᭄ᬧᬮᬸ) inggih punika silih tunggil kelurahan ring wewidangan kecamatan Lamposi Tigo Nagori, Kota Payakumbuh, propinsi Sumatra Barat, negara Indonésia.

Pustaka

Pranala jaba
Situs Resmi Provinsi Sumatra Barat
Badan Pusat Statistik Provinsi Sumatra Barat
Situs Resmi Kota Payakumbuh
Badan Pusat Statistik Kota Payakumbuh
cutetan: URL dados kauahin/ilang. Yening URL nenten aktip, ngiring kaapus saking lis.